**ΠΕΡΙΟΔΙΚΟΣ ΕΛΕΓΧΟΣ ΚΤΕΟ ΒΑΡΕΩΝ ΟΧΗΜΑΤΩΝ ΑΝΩ ΤΩΝ 3,5 ΤΟΝΩΝ**

**Αφορά οχήματα :**

* Φορτηγά & ελκυστήρες με μεικτό βάρος που υπερβαίνει τους 3,5 αλλά δεν υπερβαίνει τους 12 τόνους .
* Φορτηγά & ελκυστήρες με μεικτό βάρος άνω των 12 τόνων
* Λεωφορεία μονώροφα μήκους έως 10 μέτρα
* Λεωφορεία μονώροφα μήκους άνω των 10 μέτρων
* Λεωφορεία αρθρωτά-διώροφα
* Ρυμουλκούμενα-ημιρυμουλκούμενα με μεικτό βάρος που υπερβαίνει τους 3,5 τόνους αλλά δεν υπερβαίνει τους 10 τόνους .
* Ρυμουλκούμενα-ημιρυμουλκούμενα με μεικτό βάρος άνω των 10 τόνων
* Συνδυασμός οχημάτων (συρμός) με ενιαία άδεια κυκλοφορίας
* Οχήματα μεταφοράς επικίνδυνων υλικών και ευπαθών τροφίμων ADR-ATP

**ΣΥΧΝΟΤΗΤΑ ΤΕΧΝΙΚΟΥ ΕΛΕΓΧΟΥ**

Ο τεχνικός έλεγχος των βαρέων οχημάτων είναι υποχρεωτικός και πρέπει να διενεργείται:

* Κάθε 1 χρόνο από την ημερομηνία πρώτης άδειας κυκλοφορίας (αρχικός έλεγχος)
* Κάθε 1 χρόνο από την προηγούμενη ημερομηνία τεχνικού ελέγχου (περιοδικός έλεγχος).
* Το Δελτίο Τεχνικού Ελέγχου επέχει θέση Κάρτας Ελέγχου Καυσαερίων με διάρκεια ισχύος έξι(6) μήνες.

Τα φορτηγά και τα λεωφορεία με αερόφρενα, θα πρέπει να είναι εφοδιασμένα με αναμονές λήψης παροχής αέρα για τον έλεγχο του συστήματος.

Το όχημα κατά την προσκόμιση του στο ΚΤΕΟ πρέπει να είναι καθαρό εσωτερικά και εξωτερικά και ειδικότερα στις θέσεις χάραξης του αριθμού πλαισίου και του αριθμού κινητήρα.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΕΛΕΓΧΟ ΚΤΕΟ .**

* Άδεια Κυκλοφορίας
* Δίπλωμα ή Ταυτότητα
* Δελτίο προηγούμενου ελέγχου (αν έχει εκδοθεί κατά το παρελθόν)
* Πιστοποιητικό Ταχογράφου (για όσα οχήματα προβλέπεται)
* Βεβαίωση περιοριστή ταχύτητας (για όσα οχήματα προβλέπεται)
* Βεβαίωση απαλλαγής περιοριστή ταχύτητας (αν απαιτείται)
* Υπηρεσιακό Σημείωμα Υδραυλικής Πόρτας ή αναγραφή επί της Άδειας Κυκλοφορίας των στοιχείων της Υδραυλικής Πόρτας
* Γερανοφόρα Οχήματα (Βεβαίωση Ανυψωτικού, κατά περίπτωση)
* Εγκρίσεις τύπου (σε περίπτωση τροποποιήσεων ή μετασκευής του οχήματος)
* Για οχήματα που διενεργούν διεθνείς μεταφορές ευπαθών τροφίμων (ATP): Το πιστοποιητικό ATP αναγνωρισμένων φορέων
* **e-παράβολο** (Τα ποσά των παραβόλων δίνονται παρακάτω ανά κατηγορία )
* Φορτηγά & ελκυστήρες με μεικτό βάρος που υπερβαίνει τους 3,5 τόνους αλλά δεν υπερβαίνει τούς 12 τόνους (κωδ. e-παραβόλου 7315 /ποσό 69 ευρώ)
* Φορτηγά & ελκυστήρες με μεικτό βάρος άνω των 12 τόνων (κωδ. e-παραβόλου 7316/ ποσό 77 ευρώ )
* Λεωφορεία μονώροφα μήκους έως 10 μέτρα (κωδ. e-παραβόλου 7317/ ποσό 66 ευρώ)
* Λεωφορεία μονώροφα μήκους άνω των 10 μέτρων ( κωδ. e-παραβόλου 7318/ ποσό 76 ευρώ)
* Λεωφορεία αρθρωτά-διώροφα (κωδ. e-παραβόλου7319/ ποσό 81 ευρώ )
* Ρυμουλκούμενα-ημιρυμουλκούμενα με μεικτό βάρος άνω των 3,5 τόνων αλλά δεν υπερβαίνει τους 10 τόνους (κωδ. e-παραβόλου 7320/ ποσό 50 ευρώ)
* Ρυμουλκούμενα-ημιρυμουλκούμενα με μεικτό βάρος άνω των 10 τόνων ( κωδ. e-παραβόλου 7321/ ποσό 60 ευρώ)
* Συνδυασμός οχημάτων (συρμός) με ενιαία άδεια κυκλοφορίας (κωδ. e-Παραβόλου 7322/ ποσό 86 ευρώ )

**ΠΡΟΣΘΕΤΑ ΔΙΚΑΙΟΛΟΓΗΤΙΚΑ ΓΙΑ ΕΙΔΙΚΕΣ ΚΑΤΗΓΟΡΙΕΣ ΟΧΗΜΑΤΩΝ**

**Οχήματα προς Ταξινόμηση (Aνάριθμα)**

* Πιστοποιητικό ταξινόμησης τελωνείου
* Άδεια κυκλοφορίας από τη χώρα στην οποία έχει εισαχθεί το όχημα
* Πιστοποιητικό από Ο.Δ.Δ.Υ. (αν πρόκειται για εκποιούμενο όχημα από τον Ο.Δ.Δ.Υ.)

**Οχήματα Μεταφοράς Επικίνδυνων Εμπορευμάτων (ADR)**

* Φύλλο Δοκιμών Δεξαμενής
* Έγκριση του τύπου της Δεξαμενής
* Πιστοποιητικό ADR (από ΚΤΕΟ για τον περιοδικό Τεχνικό Έλεγχο)

**Οχήματα μεταφοράς ευπαθών προϊόντων (ATP)**

* Πιστοποιητικό ATP εν ισχύ

**Αποχαρακτηρισμένο όχημα:**

* Επιδεικνύεται φωτοαντίγραφο της τελευταίας άδειας κυκλοφορίας που υπάρχει στο φάκελο του οχήματος με την παρατήρηση: «Ισχύει μόνο για τον τεχνικό έλεγχο του οχήματος από ΚΤΕΟ», το βιβλιάριο μεταβολών κατοχής και κυριότητας όπου υφίσταται και η πράξη αποχαρακτηρισμού απ' όπου και λαμβάνονται τα στοιχεία που απαιτούνται κατά τον τεχνικό έλεγχο του οχήματος.

**ΕΠΑΝΕΛΕΓΟΣ**

Για τον επανέλεγχο οχήματος θα χρειαστεί παράβολο επανελέγχου .

**ΕΚΠΡΟΘΕΣΜΟΣ ΕΛΕΓΧΟΣ :** Εφόσον το όχημα προσκομίζεται εκπρόθεσμα για τεχνικό έλεγχο, επιδεικνύεται επιπλέον και το αποδεικτικό στοιχείο ότι καταβλήθηκε το προβλεπόμενο από το νόμο πρόσθετο ειδικό τέλος για τη διενέργεια εκπρόθεσμου ελέγχου .

**Για πληροφορίες σχετικά με το τέλος εκπρόθεσμου έλεγχου και επανελέγχου επικοινωνήστε με την υπηρεσία στα τηλ :2413 511584 . 2413 511586 , 2413 511572**